Tatoeba sentences — language code: ckt
Лыги ӄылгыркыниткы, иӈӄун кымиӈыт амайылга натчыӄэнат йылӄыёлгыгэӈкы, шкафыткок рымагты ынкъам ӄолеванвыткок.
Ӄыльуркыниткы ытри ынкъам ӄынъегтэлевыркыниткы!
Рынтоӈатыӈок раквачальын, ӄэнаръэгыткы иниргиӈэ эвытлым илгымэнигэ.
Ралвыма ӄол нитӄин нынлятыӈоӄэнат эвиръыт о'равэтльаргэн.
Ынӈин вама ӄутти нырэгынтэвӈыӄинэт, ынӄэната ыргынан пытӄылым нынъюнэвӄинэт ӈылетыльыт эвиръыт.
Ынкы торгынан ынӈин вальыт о'равэтльат рынвэлятъёлӄылтэ!
Ӄэнаръэгыткы ӈыльатыльэты пальто, иниргиӈ эвытлым лымӈэ ръэнут ынкъам ӄынтымлятыркынэткы ынык ывэкэгты.
Ынӄэната торгынан авъегыргыка рэтчыӈыткы ынкъам йынйын равайӈыгъа.
Ынӄор-ым тылвыльыт гылгыт ӄынчымкэттыткы ынкъам ӄынльэтэтгыткы раквачальын ынанчымчачьэты энанмаляватванвэты.
Ынӄэн-ым эмчымӄык пыӈылтэлтэ, э'митленат таӈымыльорык лыги лынъёлӄылтэ мурык нутэк.
Ынӄэн лыги лынъёлӄыл ымыльорык.